Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Арифе Адеми со службена легитимација број 28-0013 и Соња Налбанти Димоска со службена легитимација број 28-0009 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Град Скопје, - Служба за брак и семејство и заштита од семејно насилство, со седиште на ул.,,Никола Вапцаров,, бр.11, Скопје застапуван од Директорот на Центарот Изеир Мемеди, со Записник ИП1 број 16-29 од 21.02.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021 294/2021, 99/2022 , 236/2022 и 65/2023), го донесе следното:

**Р   Е   Ш   Е   Н   И   Е**

Се наредува на Изеир Мемеди Директор на ЈУМ Центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството и Законот за спречување и заштита од насилство врз жените и семејното насилство, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

1. Центарот да преземе дополнителни потребни мерки заради заштита на личноста и интересите на малолетното дете, односно повторно да и се укаже на мајката Х.О. дека родителската комуникација е во интерес на психофизичкиот развој на детето и дека е должна да воспоставува родителска комуникација со таткото се во интерес на детето, согласно член 8 и член 46 од Законот за семејство.

**Рок за извршување на инспекциската мерка изнесува 20 дена од денот на приемот на Решението и постојано**.

1. Центарот да изврши непосреден увид во домот на мајката Х. О. каде престојува малолетното дете, заради утврдување на фактичката состојба во домаќинството, согласно член 115 став 1 алинеја 4 од Законот за социјална заштита.

**Рок за извршување на инспекциската мерка изнесува 20 дена од денот на приемот на Решението и постојано**.

1. Центарот да му овозможи користење на индивуализиран пристап, прилагоден на карактеристиките и потребите на корисникот, односно на лицето Ж. О., корисник на услугата да му се доставува Извештај од третман во Советувалиште, согласно член 18 од Законот за социјална заштита и член 69 точка 5 од Законот за општата управна постапка.

**Рок за извршување на инспекциската мерка изнесува 20 дена од денот на приемот на Решението и постојано**.

4. Се задолжува директорот на ЈУМЦСР на град Скопје веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерството за труд и социјална политика врз основа на член 338 од Законот за социјална заштита преку инспекторите за социјална заштита Арифе Адеми со службена легитимација број 28-0013 и Соња Налбанти Димоска со службена легитимација број 28-0009, изврши вонреден инспекциски надзор над субјектот на инспекциски надзор во ЈУ Меѓуопштински Центар за социјална работа на Град Скопје- Служба за брак и семејство и заштита од семејно насилство, со  седиште на ул. Никола Вапцаров број 11-Скопје, застапуван од Директорот на Центарот Изеир Мемеди и за утврдената фактичка состојба состави записник ИП1 број 16-29 од 21.02.2024 година, во кој се констатирани недостатоци и неправилности во постапувањето на Центарот.

Врз основа на изнесеното, се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

**Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 29.02.2024 година под ИП1 број 16-29.

**Инспектори  за социјална заштита:**

Arife Ademi

Соња Налбанти Димоска